**MĂ LASĂ TOŢI SĂ TE IUBESC?**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă lasă toţi să te iubesc?

Sau unii vor să te ascundă

În lumea lor, unde se-afundă

Ipocrizii şi unde-abundă

Invidia pentru ce nutresc…?

Iubirea mea nu se mimează,

Ea cu ardoare se trăieşte,

În tandre inimi se găseşte,

Iar sufletu-mi o proslăveşte

Şi pururea cu ea rimează.

Te ţin legată într-un vers -

N-au să te fure din poeme

Duşmanii noştri, nu te teme!

N-au loc, între noi doi, dileme

Şi nicidecum vreun gând advers!

Ţi-aş dedica un Univers…